
	Comisia pentru buget, finanţe şi bănci
	
	Bucureşti,   11.11.2004   

Nr. 22/621


Biroul Permanent

al

Camerei  Deputaţilor


Vă înaintăm, alăturat, raportul asupra Propunerii legislative pentru modificarea şi completarea Legii nr. 571/2003 privind Codul fiscal, cu care comisia noastră a fost sesizată în fond cu adresa Biroului Permanent nr.659 din 8 noiembrie 2004.
	PREŞEDINTE,

Ovidiu Muşetescu

RAPORT

asupra propunerii legislative pentru modificarea şi

completarea Legii nr. 571/2003 privind Codul fiscal
Cu adresa nr. P.l.-X 659 din 8 noiembrie 2004, Biroul Permanent conform art.89 din Regulamentul Camerei Deputaţilor, a sesizat pentru examinare şi avizare în fond, Comisia pentru buget, finanţe şi bănci cu Propunerea legislativă pentru modificarea şi completarea Legii nr. 571/2003 privind Codul fiscal.

La întocmirea raportului s-a avut în vedere avizul Consiliului Legislativ, precum şi punctul de vedere al Guvernului.

La lucrările comisiei au participat 24 deputaţi, din totalul de 27 membri ai comisiei.
Propunerea legislativă a fost respinsă de Senat în şedinţa din data de 27octombrie 2004, în calitate de primă Cameră sesizată.

Proiectul de Lege, potrivit art. 75 din Constituţia României, republicată şi art. 86 din Regulamentul Camerei Deputaţilor, este de competenţa decizională a Camerei Deputaţilor.
Propunerea legislativă are ca obiect de reglementare modificarea art. 207 lit. k) şi a art. 208 alin. (4) punctul 7 din Legea nr.571/2003 privind Codul fiscal, în sensul eliminării reglementărilor fiscale privind accizarea aparatelor foto digitale.

In urma examinării Propunerii legislative pentru modificarea şi completarea Legii nr. 571/2003 privind Codul fiscal, membri comisiei  au hotărât în şedinţa din 9.11.2004, cu majoritate de voturi, respingerea propunerii legislative întrucât prevederile iniţiativei au fost preluate în Legea privind aprobarea Ordonanţei Guvernului nr.83/2004 pentru modificarea şi completarea Legii nr.571/2003 privind Codul fiscal , care intră în vigoare începând cu data de 1 ianuarie 2005.
Prezenta propunere legislativă face parte din categoria legilor ordinare.
PREŞEDINTE,
Ovidiu Muşetescu             

